นายกรัฐมนตรี ประชุม ครม.ผ่านระบบวิดีโอคอนเฟอเรนซ์ประเมินสถานการณ์โควิด -19
การประชุมคณะรัฐมนตรีวันนี้ (27 เม.ย.64) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมผ่านระบบวิดีโอคอนเฟอเรนซ์จากทำเนียบรัฐบาล โดยรัฐมนตรีแต่ละคนจะประชุมจากกระทรวง ขณะที่คาดว่า ครม.จะหารือแนวทางให้ความช่วยเหลือและเยียวยาประชาชนจากผลกระทบโควิด-19 เพราะการระบาดรุนแรงและกระจายไปทุกจังหวัด ซึ่งส่งผลต่อการประกอบอาชีพและทำให้บางกลุ่มขาดรายและได้รับความเดือดร้อนด้านกระทรวงอุตสาหกรรม จะเสนอผลการพิจารณารายงานการพิจารณาศึกษา เรื่อง ข้อเสนอทิศทางประเทศไทยหลังวิกฤติโควิด-19 ในด้านการพาณิชย์และการอุตสาหกรรม ของคณะกรรมาธิการพาณิชย์และการอุตสาหกรรม วุฒิสภา รวมถึงเสนอร่างกฎกระทรวงกำหนดให้ผลิตภัณฑ์อุตสาหกรรมเหล็กลวดคาร์บอนต่ำ ต้องเป็นไปตามมาตราฐานและร่างกฎกระทรวงกำหนดให้ผลิตภัณฑ์อุตสาหกรรมเหล็กกล้าทรงแบนรีดร้อนสำหรับงานโครงสร้างเชื่อมประกอบ ต้องเป็นไปตามมาตราฐานนอกจากนี้สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ(กสทช.) เสนอการสมัครรับเลือกตั้งตำแหน่งสมาชิกสภาบริหารของสหภาพโทรคมนาคมระหว่างประเทศ (ITU)กระทรวงเกษตรและสหกรณ์ เสนอการออกประกาศกระทรวงพาณิชย์เกี่ยวกับการส่งออกข้าว ภายใต้โควตาภาษีและการกำหนดค่าธรรมเนียมพิเศษ ในการส่งออกข้าวไปสหภาพยุโรปและสหราชอาณาจักรจุรินทร์ ลักษณวิศิษฏ์ รองนายกรัฐมนตรีและ รมว.พาณิชย์ เสนอการเข้าร่วมงาน Expo 2025 Osaka Kansaiกระทรวงการคลัง เสนอมาตราการทางภาษีและค่าธรรมเนียมเพื่อสนับสนุนการดำเนินงานของสถาบันการเงินประชาชน ในร่างพระราชกฤษฎีกาออกตามความในประมวลรัษฎากรว่า ด้วยการยกเว้นรัษฎากรและร่างประกาศกระทรวงมหาดไทย เรื่อง การเรียกเก็บค่าธรรมเนียมจดทะเบียนสิทธิและนิติกรรม ตามประมวลกฎหมายที่ดิน กรณีการจัดตั้งและการดำเนินงานของสถาบันการเงินประชาชนตามหลักเกณฑ์ที่คณะรัฐมนตรีกำหนดวราวุธ ศิลปอาชา รมว.ทรัพยากรธรรมชาติและสิ่งแวดล้อม เสนอขอบเขตพื้นที่เมืองเก่า และแนวทางการอนุรักษ์และพัฒนาเมืองเก่าอุทัยธานี เมืองเก่าตรัง และเมืองเก่า ฉะเชิงเทรา